[PHP настройки](/bg/kb/view/856_php_nastroyki "PHP настройки")

 Страницата PHP настройки в Контролния панел позволява да променяте конфигурацията на PHP (версия, технология, директиви, разширения) за всеки поддомейн в акаунта Ви. Страницата е разделена на три части:

Избор на PHP версия
Редактиране на глобалния php.ini файл
Избор на PHP CLI версия

Избор на PHP версия
Разделът Избор на PHP версия позволява да смените версията и технологията, използвани за изпълнение на PHP скриптове чрез наличните падащи менюта. Има повече информация за поддържаните версии и технологии на нашите сървъри в статията Поддържани версии на PHP.
За да отворите страницата за управление на PHP настройките на даден поддомейн, трябва да натиснете бутона Промени. На тази страница има информация и инструменти за управление на конфигурацията. Най-важните детайли за конфигурацията на PHP се намират в раздела Информация. Там можете да намерите версията на PHP, технологията и пътеката до конфигурационния файл на PHP за този поддомейн.
До технологията за изпълнение се намира и бутона Презареди основния FPM процес за поддомейните, които ползват FPM с OPcache за изпълнение на PHP скриптове. С този бутон можете ръчно да презаредите главния процес на FPM и да активирате всички промени, направени по конфигурацията на поддомейна извън страницата PHP настройки. Няма нужда да ползвате бутона Презареди основния FPM процес ако правите промени по конфигурацията на PHP чрез страницата PHP настройки, тъй като главният процес на FPM се презарежда автоматично.
До конфигурационния файл php.ini за поддомейна има два бутона - Редактирай (който позволява да редактирате текстовия файл php.ini) и Възстанови (който позволява да върнете настройките по подразбиране на php.ini файла.
В разделите Разширения и Директиви можете да видите настоящото състояние на разширенията и стойностите на всички модифицирани директиви. Също можете да ползвате тези раздели, за да правите промени по PHP конфигурацията чрез Контролния панел. Ако натиснете бутона Покажи допълнителните директиви, ще видите списък с всички непроменени директиви във файла php.ini на поддомейна.
Редактиране на глобалния php.ini файл
В раздела Редактиране на глобалния php.ini файл можете да редактирате глобалните настройки на PHP за акаунта си. Файлът може да бъде създаден, ако не съществува. Има повече информация за това в статията Конфигурационни файлове за PHP и техния приоритет.
Избор на PHP CLI версия
Разделът Избор на PHP CLI версия позволява да смените версията на PHP на командния ред. PHP CLI се ползва, когато изпълнявате PHP скриптове от командния ред (например през SSH) или когато ги стартирате като планирани задачи. Има повече информация за версията на PHP за командния ред в статията Конфигурационни файлове за PHP и техния приоритет.
 